पाएं अपने शहर की ताज़ा ख़बरें और फ्री ई-पेपरडाउनलोड करें
जिले में 18+ का वैक्सीनेशन अभी सही तरीके से शुरू नहीं हो सका है। स्लाॅट बुकिंग में युवाओं को बड़ी परेशानियां सामने आ रही हैं। बुधवार को कुछ देर के लिए स्लाॅट खुले थे, इसमें 10 मई तक की बुकिंग हो गई थी। उम्मीद थी कि 10 मई के बाद या सेंटर बढ़ने से गुरुवार को भी स्लाॅट खुलेंगे लेकिन ऐसा नहीं हुआ। लोग मोबाइल लेकर दिनभर स्लाॅट खुलने का इंतजार ही करते रह गए।
दरअसल, 18+ के वैक्सीनेशन में सिर्फ उन लोगों को ही वैक्सीन लगाई जा रही है, जिन्होंने अपॉइंटमेंट ले रखा है। यह अपॉइंटमेंट स्लाॅट खुलने के बाद मिलता है, इसमें अपने सेंटर का चयन करना होता है। गुरुवार को स्लाॅट नहीं खोले गए, इससे लोग परेशान होते रहे।
आज पुराने कलेक्टोरेट में लगाया जाएगा टीका
शुक्रवार को सिर्फ पुराने कलेक्टोरेट में ही टीकाकरण होगा। यहां को-वैक्सीन का दूसरा टीका फ्रंटलाइन वर्कर्स को लगाया जाएगा। गुरुवार को कुल 1983 लोगों ने टीकाकरण करवाया है। 45+ के लोगों ने अलकापुरी कम्युनिटी हॉल में 515 लोग, माहेश्वरी धर्मशाला में 470, जैन काश्यप सभागृह में 463, रेडक्रॉस मीटिंग हॉल जावरा में 130, आंबेडकर भवन आलोट में 71 और पोरवाल धर्मशाला ताल में 20 लोगों को वैक्सीन लगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn